ગુજરાત સ્ટેટ પેરન્ટન્સ એન્ડ સ્ટુડન્ટ એસોસિએશન (વાલી મંડળ)ના પ્રમુખ કનુભાઇ પટેલ આક્ષેપ કરતાં કહ્યું હતું કે તાજેતરમાં લેવાયેલી નીટ ર૦૧૭ની પરીક્ષામાં ઇરાદાપૂર્વક ગુજરાતી માધ્યમનું પેપર અઘરું કાઢવામાં આવ્યું હતું. જેના કારણે ગુજરાતી માધ્યમના વિદ્યાર્થીઓનું ડોક્ટર બનવાનું સ્વપ્ન રોળાયું છે. એક વિદ્યાર્થિની તૃપ્તિએ મુદ્દે જીવ પણ ખોયો છે. વિદ્યાર્થીઓને ન્યાય મળે તે મુદ્દે આજે વિદ્યાર્થીઓ, વાલીઓ ડોક્ટર્સ મોટી સંખ્યામાં ભૂખ હડતાળ પર ઊતર્યા છે. આવતી કાલે વાલી મંડળના પાંચ સભ્યો આ રજુઆતને લઇને વડા પ્રધાનને મળવા દિલ્હી જશે.